10 Euroopan yhteisöjen virallinen lehti 03/Nide 47 392D0580 23.12.92 EUROOPAN YHTEISÖJEN VIRALLINEN LEHTI N:o L 379/15 NEUVOSTON PÄÄTÖS, tehty 13 päivänä marraskuuta 1992, vuoden 1992 kansainvälisen sokerisopimuksen allekirjoittamisesta ja tekemisestä (92/580/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo. että vuoden 1992 kansainvälinen sokerisopimus suosii kansainvälistä yhteistyötä sokerialalla; yhteisö on tämän tuotteen tuottaja, viejä ja tuoja, ja sen vuoksi sen olisi oltava sopimuspuolena, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta vuoden 1992 kansainvälinen sokerisopimus. Sopimusteksti on tämän päätöksen liitteenä. 2 artikla Neuvoston puheenjohtajalle annetaan valtuudet nimetä henkilö, joka on toimivaltainen allekirjoittamaan 1 artiklassa tarkoitetun sopimuksen ja tallettamaan yhteisön hyväksymiskirjan. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 13 päivänä marraskuuta 1992. Neuvoston puolesta Puheenjohtaja V. BOTTOMLEY